Letidýr er talið fara hægast af spendýrum í heiminum . Stórum hluta ævinnar eyðir letidýrið í að éta , sofa , fjölga sér og hanga á hvolfi uppi í trjágrein . Það yfirgefur aldrei tré sitt nema þegar það skiptir um tré , þarf að létta á sér eða fá sér sundsprett . Það er gott sunddýr . Letidýr eru langlíf , verða 20 ára ef þau lifa villt en 30 - 40 ára í dýragörðum . Til eru fimm tegundir letidýra og þær er að finna í Suður - og Mið-Ameríku . Dýrin éta lauf , blóm , ávexti og þess háttar . Letidýr drekka aldrei heldur fá vökva í safaríkum laufum og með því að sleikja daggardropa . Magi þeirra er í mörgum hólfum og þar lifir sérstök baktería sem getur brotið niður sellulósa . Þannig geta letidýr fengið orku úr laufunum sem annars eru ekki mjög næringarrík . Á kvöldin fellur líkamshiti letidýra niður í 12°C til að spara orku . Hálsinn er þannig gerður að letidýr getur snúið hausnum í 270° . Þetta svar er eftir grunnskólanema á námskeiði Vísindavefsins sem haldið er í samvinnu við samtökin Heimili og skóla og Fræðslumiðstöð Reykjavíkurborgar vegna bráðgerra barna . Heimildir og mynd : Vefsíðan 123 spot þar sem fjallað er um dýrin og sýndar myndir af þeim . Myndin sýnir letidýr á sundi en þau synda eins konar bringusund . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .